Loitsana

Loitsana on saareton erämaajärvi Savukosken pohjoisosassa Lapin maakunnassa. Sen pinta-ala on 8,09 hehtaaria. Etäisyys Rovaniemeltä on 211 kilometriä suoraan koilliseen. Loitsana on jäännös laajasta jääjärvestä, joka sijaitsi alueella noin 10 000 vuotta sitten.

Maantiede 
Loitsanan pituus lännestä itään on puoli kilometriä. Rannat ovat alavia ja asumattomia. Loitsana laskee lounaiskulmastaan länteen Sokliojaan, joka yhtyy Ylä-Nuorttiin vajaan kilometrin päässä Loitsanasta länteen. Loitsanan läheisyydessä sijaitsee yksi Lapin vanhimmista kivikautisista asuinpaikoista.

Loitsana (72.045.1.001) kuuluu Sokliojan valuma-alueeseen (65.925), joka on kolmannen jakovaiheen vesistö Tuulomajoen vesistössä (72). Toinen jakovaihe on Nuorttijoen latvan valuma-alue (72.04). Loitsana on Sokliojan valuma-alueen ainoa yli hehtaarin laajuinen vakavesi. Sen koillispuolella sijaitsee noin puolen hehtaarin laajuinen nimetön lampi.

Lähteet 

Savukosken järvet
Tuulomajoen vesistö